**OPIS POSLOVA RADNOG MJESTA IZ JAVNOG NATJEČAJA, PRAVNI IZVORI ZA PRIPREMANJE KANDIDATA ZA TESTIRANJE I PODACI O PLAĆI**

1. **Služba kriminalističke policije**

**Kriminalističko-obavještajni odjel**

* samostalni policijski službenik u policijskoj upravi (policijski službenik za kibernetičku sigurnost i digitalnu forenziku) – vježbenik - 1 izvršitelj

**OPIS POSLOVA:**

Prati, izučava i utvrđuje najpogodnije oblike i metode u prevenciji i suzbijanju kaznenih djela protiv računalnih sustava, programa i podataka, kaznenih djela protiv intelektualnog vlasništva, kaznenih djela počinjenih zlouporabom sredstava plaćanja - kartični kriminalitet i kaznenih djela iskorištavanja djece za pornografiju počinjenih putem računalnih sustava ili mreža; provodi kriminalistička istraživanja kaznenih djela iz nadležnosti linije rada kibernetičke sigurnosti; ostvaruje suradnju s drugim nadležnim tijelima i institucijama na području prevencije i suzbijanja kibernetičkog kriminaliteta; pruža stručnu pomoć i koordinaciju u provedbi kriminalističkih istraživanja u PP; tijekom kriminalističkog istraživanja obavlja pretrage računala, računalne opreme, memorijskih medija i drugih medija za pohranu digitalnih zapisa i druge poslove koji se odnose na prikupljanje, analizu i interpretaciju digitalnih podataka; iste interpretira u materijalni oblik; u slučajevima kada je potrebno fiksirati digitalne zapise kako bi isti mogli poslužiti kao materijalni dokaz prilikom provedbe kriminalističkog istraživanja, sudjeluje u radu na mjestu događaja; vodi brigu o povjerenoj mu opremi i potrošnom materijalu te predlaže njihovu nabavu; sudjeluje u izradi analiza, izvješća i drugih stručnih materijala; surađuje s drugim ustrojstvenim jedinicama.

**PRAVNI IZVORI ZA TESTIRANJE:**

- Zakon o policiji (Narodne novine, broj: 34/11, 130/12, 89/14, 151/14, 33/15, 121/16, 66/19

i 155/23),

- Zakon o potvrđivanju Konvencije o kibernetičkom kriminalu (Narodne novine, broj: 9/2002)

- Nacionalna strategija kibernetičke sigurnosti i Akcijski plan za provedbu Strategije

(Narodne novine, broj: 108/2015)

Za radno mjesto će se provesti i testiranje iz poznavanja rada na računalu.

**PODACI O PLAĆI RADNOG MJESTA:**

Plaća je određena Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj: 22/24) i Kolektivnim ugovorom za državne službenike i namještenike (Narodne novine, broj: 56/22, 127/22-Dodatak I., 58/23-Dodatak II., 128/23-Dodatak III. i 29/24).

Sukladno članku 15. Zakona o plaćama u državnoj službi i javnim službama (Narodne novine, broj: 155/23) za vrijeme trajanja vježbeničkog staža vježbenik ima pravo na koeficijent za obračun plaće u visini **90% vrijednosti koeficijenta** za obračun plaće radnog mjesta na koje je raspoređen.